《汴梁杂诗四首 其二》
金朝·李汾

琪树明霞五凤楼，夷门自古帝王州。衣冠繁会文昌府，旌戟森王部曲侯。

美酒名讴陈广座，凝笳咽鼓送华辀。秦川王粲何为者，憔悴嚣尘坐白头。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。